# Notat til Geovekst-forum

I forbindelse med innføring av FKB 4.6, Sentral lagring av FKB og nye krav til SOSI produktspesifikasjoner er det behov for å oppgradere både produktspesifikasjoner og produksjonsløyper for FKB-Produktene. I denne sammenheng er det naturlig å vurdere i hvilken grad det fortsatt er et behov for disse produktene og om de ev. bør justeres i noen retning.

## Geovekst produktspesifikasjonene

Oversikt over Geovekst produktspesifikasjonene finnes her: <http://kartverket.no/geodataarbeid/Geovekst/geovekst-produktspesifikasjoner/>

Geovekst produktspesifikasjonene omfatter Kartleggingsspesifikasjoner (Ortofoto, Vertikalbilde og Laserskanning), FKB-spesifikasjonene og FKB-Produktene. Det som skiller FKB-Produktene fra FKB er hovedsakelig at dette er avleda datasett, altså data som er direkte avleda av primærdataene i FKB og andre primærdatasett (som for eksempel Matrikkelkartet).

## FKB-Produktene omfatter:

|  |  |  |
| --- | --- | --- |
| **Produkt** | **Beskrivelse** | **Produksjon** |
| N5 Kartdata | Utvalgte og forenklede FKB-data tilpasset uttegning i målestokk 1:5000. Inneholder også data hentet fra Matrikkelkart, Kulturminner og Naturvernområder.  | Noe manuell tilrettelegging av datagrunnlag fra Kulturminner og Naturvernområder. Produseres helautomatisk (Fysak-makroer).  |
| N20 Kartdata | Utvalgte og forenklede FKB-data tilpasset uttegning i målestokk 1:20000. Inneholder også data hentet fra Matrikkelkart, Kulturminner og Naturvernområder. | Noe manuell tilrettelegging av datagrunnlag fra Kulturminner og Naturvernområder. Produseres helautomatisk (Fysak-makroer). |
| N20 Bygning | Bygningsdata fra N20 plukket ut som et eget produkt. | Se N20 Kartdata. |
| Dyrkbar jord | Genereres årlig av NIBIO basert på AR5 (oppdatert) og DMK (historisk) | Produseres av NIBIO |
| FKB Tekst5000 | Presentasjonsdata tilpasset 1:5000.  | Delvis manuell håndtering av Stedsnavn fra SSR, annen tekst og høydetall fra høydekurver. Øvrige data produseres helautomatisk i Fysak (fra FKB-data + Matrikkeldata, Kulturminner og fastmerker) |
| FKB Tekst1000 | Presentasjonsdata tilpasset 1:1000.  | Se Tekst5000 |
| N5 Raster | Rasterkart i svart/hvitt i målestokk 1:5000. Tilsvarer innholdet i tidligere ØK. | Helautomatisk basert på FKB-data, Tekst5000, Matrikkeldata, Naturvernområder, Kulturminner og Fastmerker. |

Av disse produktene ser Kartverket størst nytte i FKB-Tekst5000 og N5 Raster. Deler av innholdet i Tekst5000 (stedsnavn ++) benyttes som datagrunnlag i Kartverkets WMS-tjenester. N5 Raster er interessant som historikk fordi det presenterer kartdataene tilsvarende som ØK og derfor gir en sammenlignbar historikk tilbake til 1.gangs ØK i et område.

## Alternativer for videre liv for FKB-produktene:

Det er 2 alternativer for videre liv for FKB-Produktene. For å finne ut hvilket av alternativene som skal velges for de ulike produktene bør det antageligvis gjøres en analyse av bruken/behovet.

**Alt 1. Produktet avvikles.**

De som ev. har brukt disse dataene tidligere må da hente FKB-data direkte og forenkle data selv etter eget behov.

**Alt 2. Produktet revideres.**

Revidering av FKB-produktene vil kreve ressurser. Følgende må gjøres:

* Det må etableres UML-modeller og Produktspesifikasjoner i henhold til standarden for SOSI Produktspesifikasjoner.
* Produksjonsløypene må oppgraderes basert på det FKB 4.6. Distribusjonsopplegget må legges inn i Geonorge.

## Forslag til videre prosess:

1. Geovekst-partene bes sjekke i hvilken grad de selv bruker/ser behov for de forskjellige FKB-produktene før møte i Geovekst-forum 22.-23.november 2016.
2. Kartverket sjekker i hvilken grad produktene selges via formidlingstjenesten og forhandlere innenfor samme tidsperiode. Kartverket sjekker også ev. avtalemessige forpliktelser mot forsvaret eller andre mulige brukere.
3. Med bakgrunn i disse tilbakemeldingene og diskusjon i Geovekst-forum 22.-23. november lages et forslag til vedtak til neste møte i Geovekst-forum.